section_heading: Povijest
paragraph_text: File se nalazi na povijesnoj granici između Egipta i Nubije, i na njemu je izgrađen jedan od najpoznatijih hramova drevnog Egipta, Hram božice Izide. Iako je Izida oduvijek bila važna božica egipatskog panteona, tek su za vrijeme faraona Nektaneba I. (XXX. dinastija, 380. – 362. pr. Kr.) na Fili podignute važnije građevine. Hram je bio mjesto hodočašća i posebno važno vjersko središte u grčko-rimsko doba<ref>Miroslav Verner, Ladislav Bareš i Břetislav Vachala, Encyklopedie starověkého Egypta, Prag, Libri, 2007. str. 528. ISBN 978-80-7277-306-0  kada se Izidin kult proširio po cijelom Sredozemlju. Ptolemejevići su nastavili proširivati hramski kompleks a rimski carevi August, Tiberije, Trajan i Hadrijan su dodali nove građevine. Nakon pojave kršćanstva ostalo je posljednje mjesto gdje su se očuvala tradicionalna vjerovanja, sve do 535. godine kada Izidin kult zabranjuje Justinijan I. Tu se nalaze najmlađi poznati natpisi na hijeroglifima i narodna predaja. Hram je kasnije pretvoren u crkvu sv. Stjepana koja je opstala sve do 12. stoljeća.